Yūgao (1923)

**Yūgao** () oli keisarillisen Japanin laivaston Wakatake-luokan hävittäjä, joka muutettiin 1940 partioalukseksi *No. 46*. Se palveli toisessa maailmansodassa.

## Valmistus

Alus tilattiin Ishikawajiman telakalta, missä köli laskettiin 15. toukokuuta 1922. Alus laskettiin vesille 14. huhtikuuta 1923 nimellä *hävittäjä No.22* ja otettiin palvelukseen 31. toukokuuta 1924 päällikkönään Maruyama Yoshio.

## Palvelus
Alus nimettiin 1. elokuuta 1928 uudelleen *Yūgaoksi*. Alukselta poistettiin yksi kolmesta Kampon-kattilasta, mikä laski sen nopeuden 18 solmuun. Sille asennettiin 25 millimetrin ilmatorjuntatykkejä, syvyyspommikiskot ja -heittimet sekä kuusikymmentä syvyyspommia ja painolastia lisättiin kumoamaan yläkansille tullut lisäpaino ja siten lisäämään vakautta. Muutokset kasvattivat aluksen uppouman 910 tonniin.

*Yūgao* luokiteltiin 1. huhtikuuta 1940 partioalukseksi, jolloin se nimettiin uudelleen *partioalus No. 46:ksi*. Siitä tehtiin 5. maaliskuuta 1941 tilapäisesti Kuren vartioyksikön lippulaiva. Alus lähti 8. maaliskuuta 1942 Sukumosta sukellusveneentorjuntapartioon yhdessä aseistetun kauppalaivan (apuristeilijä) *Kinjosanmarun*, miinalaiva *Nasamin* ja sukellusveneentorjunta-alus *CH-13:n* kanssa.

Alus saapui 14. heinäkuuta Saekiin apuristeilijöiden *Saigonmarun* ja *Bangkokmarun* sekä partioveneiden *No.34* ja *No.35* kanssa. Ammuslaiva *Nichiromaru* havaitsi sukellusveneen, jolloin *No.46* sai määräyksen siirtyä alueelle avustamaan sukellusveneen torjunnassa. Alus ja *No.31* saattoivat 5. syyskuuta tankkeri *Nisshinmaru No.2* Bungonsalmen läpi pohjoiseen. *No. 46* erkani saatettavastaan seuraavana päivänä.

Kuresta alus lähti 15. lokakuuta saattaen tankkeri *Suwamarua* etelään kohti Rabaulia ja se erkani saatettavastaan lokakuun aikana. Alus lähti 29. marraskuuta Mojista D-saattuetta, johon kuuluivat *Kuramasanmaru* ja *Kenkokumaru*. Alus saapui saattueen mukana Saekiin ja se jatkoi saattueen mukana matkaa vielä samana päivänä. Saattueen lisäsuojaksi liitettiin Saekissa  miinalaiva *Natsushima*. Saattajat erkanivat saattueesta 1. joulukuuta.

Fukajiman edustalla alus kohtasi 7. joulukuuta lentokoneidenkuljetusalus *Fujikawamarun*, jonka se saattoi etelään. Seuraavana päivänä partioalus erkani saatettavastaan Bungonsalmen eteläpuolella. *No. 46* ja sukellusveneentorjunta-alukset *Ch-37* ja *Ch-39* lähtivät Saekista suojaten saattuetta G, johon kuuluivat *Momoyamamaru*, *Hoeisanmaru*, *Kosomaru*, *Taimeimaru*, *Tokomaru*, *Annanmaru* ja *Bunzanmaru*. Saattajat erkanivat 12. joulukuuta saattueesta.

Alus ja miinalaiva *Yurijima* lähtivät Saekista suojaten saattuetta O, johon kuuluivat *Fukueimaru No.9*, *Madrasmaru*, *Kaifukumaru*, *Horaimaru*, *Rokkosanmaru*, *Yukimaru* ja *Nichiaimaru*. Saattajat erkanivat seuraavana päivänä saattueesta. Alus kohtasi 29. joulukuuta Fukajiman edustalla tankkeri *Naruton*, jonka se saattoi etelään. Seuraavana päivänä alus erkani saatettavastaan Toi Misakin edustalla.

Tammikuussa 1943 alus saapui Kureen huollettavaksi ja se siirrettiin telakalle 13. helmikuuta. Seuraavana päivänä telakalla syttyi tulipalo, joka vahingoitti telakalla olleita *No.46* ja torpedovene *Hatoa*. Alus vapautui telakalta 20. helmikuuta.

Kuresta alus  lähti 23. helmikuuta kello kahdeksan ja se saapui kello 17 Motouraan. Seuraavana aamuna alus lähti kello yhdeksän Motourasta saapuen kello 17 Saikiin, josta se lähti 25. helmikuuta kello 22 partiomatkalle Bungonsalmeen yhdessä sukellusveneidentorjunta-alus *Ch-37*:n kanssa. Alukset palasivat Saikiin partiomatkaltaan iltapäivällä 28. helmikuuta.

Alus lähti 2. maaliskuuta Saikista *CH-36:n* kanssa ja kohtasi kuljetusalus *Kagimarun* Fukajiman edustalla. Alus suojasi rahtialuksen matkan etelään, kunnes erkani siitä seuraavana päivänä Toi Misakin edustalla. Se lähti 4. maaliskuuta Sukumosta Aburatsuun, mistä se palasi seuraavana päivänä Saikiin.

Alus suojasi 5. maaliskuuta Saikista miinalaiva *Nasamin* kanssa saattueen F2, jonka muodostivat *Yoshidamaru No 3*, *Kiyomaru* ja *Satsumamaru*. Suojue erkani 7. maaliskuuta saattueesta. Seuraavana päivänä ne kohtasivat tankkeri *Itsukushimamarun*, jonka ne saattoivat itään. *PB-46* käväisi 9. maaliskuuta ja 11. maaliskuuta Sukumossa.

Alus suojasi 11. maaliskuuta Osumi Kaikyosta *PB-31:n*, torpedovene *Haton*, miinalaiva *Nuwajiman* ja sukellusveneentorjunta-alus *CH-36:n* kanssa taistelulaiva *Harunan* Okinoshimaan. Alus saapui 13. maaliskuuta Saikiin, mistä se suojasi seuraavana päivänä *Haton* kanssa saattueen G2, jonka muodostivat *Teikai* (aiemmin saksalainen *Fulda*), *Tsuyama*, *Tairin* ja *Atlasmaru*. Reservinluutnantti Fubuki Norishige vastaanotti 15. maaliskuuta aluksen päällikkyyden. Seuraavana päivänä suojue erkani saattueesta ja kohtasi vesitankkeri *Nipponmarun*, joka hinasi sukellusvenettä *I-33*. Suojueessa olivat jo aiemmin hävittäjä *Yunagi* ja aputykkiveneet *Choun* ja *Heijomaru*. Suojue erkani seuraavana päivänä Fukajiman edustalla, minkä jälkeen *PB-46* siirtyi Saikiin.

Alus lähti 19. maaliskuuta Saikista. Seuraavana päivänä se suojasi miinalaivojen *Natsuhiman* ja *Nuwajiman* sekä torpedovene *Haton* kanssa *Harunaa*, lentotukialuksia *Shokakua* ja *Ryuhoa* sekä niitä saattaneet hävittäjät Okinoshimaan. Samana iltana alus lähti Sukumosta ja kohtasi Fukujiman edustalla apusukellusvene-emälaiva *Yasukunimarun*, jota se suojasi seuraavaan päivään. Alus saapui 21. maaliskuuta Saekiin.

Alus lähti 22. maaliskuuta Saikista, jonne se palasi 24. maaliskuuta. Seuraavana päivänä alus suojasi Saikista *Haton* kanssa maavoimien maihinnousualus *Mayasanmarun*, josta se erkani 26. maaliskuuta ja palasi 27. maaliskuuta Saikiin. Alus suojasi 28. maaliskuuta Saikista miinalaiva *Yurijiman* kanssa saattueen K2, jonka muodostivat *Yoneyama*, *Shunsho* ja *Shintomaru*. Suojue erkani seuraavana päivänä saattueesta. Alus kohtasi 30. maaliskuuta varastolaiva *Irakon*, jonka se saattoi pohjoiseen Bungonsalmen toiselle puolelle. Seuraavana päivänä alus erkani Fukajiman edustalla saatettavastaan ja palasi Saikiin.

Alus lähti 1. huhtikuuta Saikista Kureen, jonne se saapui seuraavana päivänä. Huollon päätyttyä alus lähti 12. huhtikuuta Kuresta Saikiin, josta se suojasi seuraavana päivänä *Haton* kanssa saattueen K-413, jonka muodostivat *Sorachi*, *Hamburg*, *Himalaya*, *Ikoma*, *Taifuku* ja *Yoshinomaru*. Alus erkani 14. huhtikuuta saattueesta ja palasi seuraavana päivänä Saikiin.

Alus suojasi 20. huhtikuuta Saekista miinalaiva *Yurijiman* kanssa saattueen No 420, jonka muodostivat *Onoe*, *Kinkasan* ja *Koyumaru*. Seuraavana päivänä *Yurijima* erkani saattueesta, joka saapui 28. huhtikuuta Palaulle. Alus suojasi 2. toukokuuta Palaulta saattueen P-502, jonka muodostivat *Mitakesan*, *Myoko*, *Muko*, *Nissho*, *Shichisei*, *Fukuyama* ja *Myogimaru*. Saattueeseen liittyi 9. toukokuuta apumiinanraivaaja *Takunanmaru No3*. Seuraavana päivänä saattue saapui Saikiin. Alus lähti seuraavana päivänä Saikista, mutta palasi pian satamaan.

Alus lähti 13. toukokuuta Saikista ja kohtasi seuraavana päivänä maavoimien maihinnousutukilaiva *Nigitsumarun*, jonka se saattoi pohjoiseen. Alus erkani 16. toukokuuta Fukajiman edustalla saatettavastaan ja palasi Saikiin. Se lähti 17. toukokuuta Saikista ja kohtasi seuraavana päivänä tankkeri *Kokuyomarun*, jonka se saattoi Saikiin. Alus suojasi 24. toukokuuta Saikista etelään *Nigitsumarun*, josta se erkani seuraavana päivänä palaten Saikiin. Alus lähti 25. toukokuuta Saikista ja kohtasi Fukajiman edustalla vesilentokoneiden emälaivan *Nisshinin* ja sitä saattaneet kaksi sukellusveneidentorjunta-alusta, jotka se saattoi etelään. Suojue erkani 27. toukokuuta Ashizuri Zakin edustalla, minkä jälkeen *PB-46* ja miinanraivaaja *W-31* liittyivät saattueeseen P-523, jonka muodostivat *Teiryu* (aiemmin saksalainen *Augsburg*), *Chinzei*, *Fukko*, *Toyo*, *Kachosan* ja *Aratamamaru* sekä niitä suojannut miinalaiva *Nuwajima*. Saattue saapui 30. toukokuuta Furueen.

Alus suojasi 2. kesäkuuta Saikista miinanraivaaja *W-18:n* kanssa Palaulle saattueen O-204, jonka muodostivat *Genoamaru*, *Seizanmaru*, Shichiseimaru' ja *Keizanmaru*. Seuraavana päivänä miinanraivaaja erkani saattueesta. Saattue joutui 11. kesäkuuta Palaun luoteispuolella sukellusvenehyökkäykseen, jonka seurauksena *Genoamaru* upposi. Samana päivänä saattue saapui Palaulle. Alus suojasi 19. kesäkuuta Palaulta miinanraivaaja *W-17:n* kanssa saattueen To-906, jonka muodostivat *Delagoa*, *Dainichi*, *Kazan*, Macassar*, *San Franciscomaru* ja *Eikomaru No2*. Miinanraivaaja palasi seuraavana päivänä Palaulle. Saattue kohtasi 27. kesäkuuta miinalaivat *Yurijiman* ja *Nuwajiman* ja saapui 28. kesäkuuta Saikiin.

Alus lähti 5. heinäkuuta Kuresta Saikiin, jonne se saapui vielä samana päivänä. Alus suojasi 8. heinäkuuta Saikista miinanraivaaja *W-18:n* ja aputykkivene *Hinomaru No5:n* kanssa Palaulle saattueen O-806, jonka muodostivat tukilaivat *Arasaki* sekä rahtialukset *Aso*, *Ehime*, *Kazan* ja *Zuishomaru*. Miinanraivaaja erkani seuraavana päivänä saattueesta. Saattue paitsi *Kazanmaru* saapui 16. heinäkuuta Palaulle. Seuraavana päivänä saapui *Kazanmaru* *PB-46:n* saattamana Palaulle.

Alus suojasi 20. heinäkuuta Palaulta miinanraivaaja *W-17:n* kanssa saattueen FU-006, johon kuuluivat *Erie*, *Kinkasan*, *Kenzan*, *Nisshu*, *Kamo* ja *Inarimaru*. Suojue erkani seuraavana päivänä saattueesta ja palasi Palaulle, jonne ne saapuivat 24. heinäkuuta. Seuraavana päivänä alus suojasi Palaulta saattueen FU-506, johon kuuluivat *Matsue (Shoko)*, *Hibi*, *Koyo*, *Yuri*, *Kofuku* ja *Mukomaru*. Saattue saapui 2. elokuuta Saikiin. Alus lähti 3. elokuuta Saikista Kureen, mistä se lähti 11. elokuuta paluumatkalle Saikiin.

Alus suojasi 12. elokuuta Saikista *CH-11:n*, apumiinanraivaajien *Tamamarun* ja *Takunanmaru No 3:n* kanssa Palaulle saattueen O-208, johon kuuluivat *Hibi*, *Matsue (Shoko)*, *Yasukuni*, *Moji*, *Fukkai*, *Yasushima*, *Scichisei* ja *Umekawamaru*. Apumiinanraivaajat palasivat vielä samana päivänä Saekiin. Saattue saapui 21. elokuuta Palaulle.

Alus suojasi 24. elokuuta Palaulta aputykkivene *Kazanmarun* kanssa Ujinaan saattueen FU-407, johon koostui tyhjistä joukkojenkuljetusaluksista. Saattue joutui sukellusvenehyökkäykseen, jotka olivat kuitenkin tuloksettomia. Sukellusvene *USS Tunny* vaurioitui syvyyspommeista ja joutui keskeyttämään partioinnin. Saattue saapui 3. syyskuuta Fukashimaan ja seuraavana päivänä Ujinaan.

Alus suojasi 28. syyskuuta Yokosukasta hävittäjä *Umikazen* ja apusukellusveneentorjunta-alusten *CHa-25* ja *CHa-27* kanssa saattueen No. 3928, johon kuuluivat *Sanseimaru* ja tunnistamaton rahtilaiva. Saattue saapui Chichijimaan. Ninomiya Jinsaku vastaanotti 20. lokakuuta aluksen päällikkyyden.

Alus suojasi 14. marraskuuta Trukilta hävittäjä *Yuzukin* ja kaibokan *Fukuen* kanssa saattueen No. 4114, jossa olivat *Udo*, *Nikko*, *Chiyo* ja *Hokkomaru*. *Hokkomaru* hinasi vaurioitunutta *CH-10:tä*. Saattue joutui 19. marraskuuta sukellusvenehyökkäykseen, jolloin *Hokkomaru* ja *Udomaru* tuhoutuivat. Seuraavana päivänä sukellusvene upotti *Nikkomarun*. Jäljellä olevat alukset saapuivat 27. marraskuuta Yokosukaan.

Alus suojasi 2. joulukuuta Chichijimasta miinanraivaaja *W-28:n* kanssa Yokosukaan saattueen, jossa olivat *Sankisanmaru* ja *Hinodemaru*. Saattue oli 4. joulukuuta Tokionlahdella ja saapui Tateyamaan, mistä se lähti seuraavana päivänä ja saapui 6. joulukuuta Yokosukaan. Alus suojasi 11. joulukuuta Yokosukasta kaibokan *Okin* CH-31:n* kanssa saattueen No 3211A, jonka muodostivat *Mitakesanmaru*, *Hakozakimaru* ja apuvarastolaiva *Shinyomaru*. Saattue saapui 20. joulukuuta Trukille.

Alus suojasi 22. joulukuuta Chichi-Jimasta kuljetusalus *Hakozakimarua*, kun ne joutuivat torpedoiskuun. Kuljetusaluksen väistäessä torpedoja se törmäsi *PB-46:n* keulaan. Alus oli joulukuusta 1943 tammikuuhun 1944 Yokohamassa korjattavana.

Alus suojasi 10. tammikuuta 1944 Yokohamasta *Saishumaru No6:n* ja *Saishumaru No7:n* kanssa Owaseen saattueen No 7110, jonka muodostivat *Kogyomaru*, *Mishima*, *Tairyumaru* ja tunnistamaton rahtialus. Saattue joutui 12. tammikuuta Daio Zakin eteläpuolella sukellusvenehyökkäykseen, jolloin *Kogyomaru* vaurioitui. Saattue saapui 14. tammikuuta Owasenlahdelle.

Alus kohtasi 6. huhtikuuta tankkeri *Marifumarua* hinaavan apumiinalaiva *Takachihomarun*. Ne saapuivat seuraavana päivänä Tobaan, mistä *PB-46* jatkoi *Marifumarun* kanssa Nagoyaan. Alus liitettiin 20. toukokuuta Yokosukan laivastoalueen 3. saattajadivisioonaan.

Alus kohtasi 13. kesäkuuta Tateyaman edustalla kuljetusalus *Gokokumarun*, jonka se saattoi länteen kohti Owasea. Alus erkani saatettavastaan, jonka suojaaminen siirtyi sukellusveneentorjunta-alus *Misagomaru No3:lle*.

Alus lähti 9. marraskuuta 1944 kello 17 Shimizusta. Se kohtasi seuraavana päivänä kello 7 saattueen No.8110, johon kuuluivat tankkeri *Shinyumaru* ja neljä kauppa-alusta. Yhdysvaltain laivaston sukellusvene *USS Greenling* havaitsi alukset Suruganlahdella niiden matkatessa länteen. Sukellusveneen peräputkista laukaistuista neljästä Mk18 torpedosta yksi osui *No.46:een* upottaen aluksen.

## Päälliköt
Aluksen päällikköinä olivat:
*Maruyama Yoshio 21. toukokuuta 1924 - 1. joulukuuta 1925
*Tokutomi Tadao (Nakahara Tatsuhei) 1. joulukuuta 1925 - 1. marraskuuta 1929
*Aruga Kosaku 1. marraskuuta 1929 - 1. joulukuuta 1930
*Amaya Yoshishige 1. joulukuuta 1930 - 15. tammikuuta 1934
*Isohisa Isogu 15. tammikuuta - 15. marraskuuta 1934

## Lähteet
*
*
*

### Viitteet